cyanic-selkie/wikianc huggingface dataset:
Paide piiramine (1558)
Piiramine
Kui venelaste pihta tulistama hakati, hargnesid nad ja ründasid linna eri külgedest. Osa läks läbi soode ja rabade Mündi mõisa kaudu linna, teised aga otse üle Lühikese silla. Venelasi juhtis linna Paidest pärit poiss Hans Bare, kes hiljem selle eest rattale tõmmati. Moskva väed süütasid linna põlema.
Tulekahjus hukkus üks saksa sepaemand, kes oli end leivaahju peitnud. Hospidalis tapeti ka hulk vaeseid inimesi.
Linnast lahkudes lubasid Vene väed peagi suurtükkidega tagasi tulla. Lahkudes tapsid nad Järvamaal hulgaliselt inimesi.
Järellugu
Piiramise järel sai foogt Tallinnast lisaks 100 sõjasulast. Peagi läks Järva foogt ordumeistri juurde, andis foogtkonna käest ning sai endale elatiseks Saarde mõisa.
Martinus Veltman
pisi|Martinus Veltman (2005). Martinus Justinus Godefriedus Veltman (27. juuni 1931 Waalwijk – 4. jaanuar 2021) oli hollandi füüsik. 1999. aastal sai ta koos oma endise õpilase Gerardus 't Hooftiga Nobeli füüsikaauhinna.
Martinus Veltman alustas 1948. aastal matemaatika- ja füüsikaõpinguid Utrechti Ülikoolis. Ta sai 1963. aastal doktorikraadi teoreetilises füüsikas.
1966. aastast töötas ta Utrechti Ülikooli professorina. 1981. aastal suundus ta tööle Michigani Ülikooli Ann Arboris. Praegu on ta Michigani Ülikooli emeriitprofessor.
Tema auks on nimetatud asteroid 9492 Veltman.
Sunniraha
Sunniraha on hoiatuses kindlaksmääratud summa, mille peab adressaat tasuma, kui ta haldusorgani ettekirjutusega pandud mitterahalist kohustust hoiatuses märgitud tähtaja jooksul ei täida.
Oma olemuselt on sunniraha mõjutusvahend, mitte karistus. Selle eesmärk on, et isik täidaks oma kohustuse ning järgiks kohustusi ka edaspidi. Erinevalt trahvist ei kanta sunniraha määramise kohta andmeid karistusregistrisse. Samuti on sunnirahast võimalik hoiduda, kui nõue tähtajaks täidetakse, trahv aga on karistus ehk hinnang juba tehtud õigusvastasele teole.
Sunniraha on üks kahest sunnivahendist, teine on asendustäitmine - ettekirjutusega adressaadile pandud kohustuse täitmine haldusorgani või täitekorraldusega määratud kolmanda isiku poolt adressaadi kulul. Sunnivahendite kasutamist reguleerib asendustäitmise ja sunniraha seadus.
Sunniraha on lubatud rakendada juhul, kui adressaadile on tehtud teatavaks ettekirjutus, mis kehtib, ning seda ei ole hoiatuses märgitud tähtaja jooksul täidetud. Eelnevalt teeb haldusorgan adressaadile kirjaliku hoiatuse. Sunniraha erineb trahvist muuhulgas selle poolest, et kuni ettekirjutusega taotletava eesmärgi saavutamiseni võib sunniraha rakendada korduvalt ja eri ulatuses. Näiteks määras erakondade rahastamise järelevalve komisjon 2011. aastal Riigikokku kandideerinud Leo Kunnasele valimiskampaania aruandluses mitterahaliste annetuste deklareerimata jätmise eest algul 320 eurot, järgmises hoiatuses aga juba 960 eurot.
Sunniraha rakendamise ja ülemmäära näevad igal juhtumil ette konkreetsed seadused. Näiteks lubab riikliku statistika seadus juhul, kui inimene keeldub osalemast rahvaloendusel, rakendada sunniraha kuni 2000 eurot. Samuti võib maksuhaldur määrata sunniraha juhul, kui maksukohustuslane on jätnud tähtajaks esitamata deklaratsiooni või selle paranduse, päästeamet aga tuleohutusnõuete eiramise eest.
Tulumaksuseaduse kohaselt on sunniraha ettevõtlusega mitteseotud kulu.
Kernu vald
Kernu vald oli kohaliku omavalitsuse üksus Eestis Harju maakonna edelaosas, mis piirnes läänes Nissi vallaga, põhjas Vasalemma vallaga ja Keila vallaga, idas Saue vallaga ja lõunas Rapla maakonnaga (sealhulgas Kohila, Rapla ja Märjamaa vallaga).
Valla piiri pikkus oli 76,9 km.
Kernu vald oli üks hõredamini asustatud valdu Harjumaal.
Seisuga 1. jaanuar 2014 elas Kernu vallas 2022 elanikku.
Kernu ainus vallavanem oli Enn Karu.
2017. aasta haldusreformi tulemusel ühines Kernu vald Saue vallaga.
Ajalugu
Mõisavallad olid maa-alalt väikesed ja koondati 1889 vallakohtute seadusega suuremateks. Ruila, Haiba, Kirna-Kohatu, Maidla, Adila, Kelba ja Ohulepa vald moodustasid Kirna-Kohatu valla. Vallamaja ehitati 1890 Kirna-Kohatusse. Kuid peagi leiti, et nii suure valla juhtimine ei ole otstarbekas, ja valitsuse otsusega moodustati juurde Hageri vald. Kirna-Kohatu vald jäi endiste Ruila, Haiba ja Kirna-Kohatu valla piiridesse. (Nime Kernu kasutatakse alates 1920). Kernu vald kujunes välja pärast 1939. aasta vallareformi, mil Kernuga ühendati 2/3 likvideeritud Laitse vallast. Kernu vald likvideeriti 1950, kui moodustati Keila rajoon. Aastatel 1954–1960 oli Kernu vald iseseisev külanõukogu, seejärel liideti ta Nissi külanõukoguga.
Kernu vald eraldati Nissi vallast augustis 1993. Iseseisva vallana alustas ta tööd 1. novembril 1993 pärast kohalike omavalitsuste valimisi.
Transport ja liiklus
Valda läbivad Keila–Riisipere raudtee, põhimaanteedest Tallinna–Pärnu–Ikla maantee ja Ääsmäe–Haapsalu–Rohuküla maantee. Kõrvalmaanteed on Ruila–Laitse tee, Kernu–Kohila tee, Riisipere–Kernu tee, Munalaskme-Laitse tee ja Ääsmäe–Kernu tee. Raudteel jääb valla piirkonda kolm raudteepeatust: Kibuna, Laitse ja Jaanika.
Allikad
Valla territooriumile jäi kümme keskkonnaregistris registreeritud nimeta allikat:
Jõed
Tähtsaim vooluveekogu on Vasalemma jõgi, mis voolab kagu-loode suunas läbi valla. Teised: Hingu oja, Haiba peakraav, Jutapere oja. Loodepiiril voolab Munalaskme oja, lõunapiiril Kasari jõgi.
Järved
Suurim järv on Ruiljärv (ka Ruila järv või Kernu Mädajärv) Mõnuste külas (16,6 ha). Teised järved on Kernu paisjärv (ka Kirna järv) Kohatu külas, Paatre järv (ka Laitse järv) Pohla külas, Ruila paisjärv Ruila külas, Haiba veehoidla Haiba külas, Härgesoo tiik Allika külas ja Laitse veehoidla (ka Töökmani paisjärv) Laitse külas.
Sood ja rabad
Valla põhjaossa jääb Suure-Aru soo, Ruiljärvest lõunasse Ruila raba. Soostunud on ka valla kagunurk, Kasari jõe kaldad.
Looduskaitse
Ruiljärv ja Ruila raba koos ümbritsevate aladega moodustavad Ruila looduskaitseala. Kaitse alla on võetud veel Kernu mõisa park, Haiba mõisa park ja Laitse park. Valla kagunurka ulatub Kasari jõe äärne Linnuraba looduskaitseala. Vasalemma jõe ülemjooksu piirkonnas on loodud Lümandu maastikukaitseala, mis ulatub osaliselt Kernu valla territooriumile. Üksikobjektidest on kaitse alla võetud Ukukivi ja Kernu kadakas.
Arheoloogiamälestised
Arheoloogiamälestiste hulka kuuluvad ja on kaitse alla võetud
Arhitektuurimälestised
Arhitektuurimälestiste hulka kuuluvad ja on kaitse alla võetud
Ajaloomälestised
Ajaloomälestiste hulka kuuluvad ja on kaitse alla võetud
Mõisad
Kernu valla territooriumil on olnud järgmised mõisad:
Asustus
Vallas oli 17 küla.
Inimesed
Kustja külast Sipalt on pärit kahe Vene tsaari ihuarsti ning Eesti rahvusliku liikumise tegelase Philipp Karelli pärisorised vanemad, Kirikla külas on olnud maailmakuulsa paleobotaaniku Paul William Thomsoni kodukoht. Allika külas on tuntud arstiteadlase professor Lembit Allikmetsa kodu, Laitsest pärineb loomakasvatusteadlane professor Elmar Rätsep, Metsanurgas elab mullateadlane ja ökoloog akadeemik professor Loit Reintam, Ruilas luuletaja Leelo Tungal.
Kalju Kirde
Kalju Kirde (kuni 1935 Kalju Frisch; 2. detsember 1923 Lelle vald, Vändra kihelkond, Pärnumaa – 29. juuni 2008 Klein Lengden, Gleicheni vald, Göttingeni maakond, Alam-Saksi liidumaa) oli eesti päritolu Saksamaa füüsik ja kirjandusloolane.
Ta lõpetas Tartus 1942. aastal Hugo Treffneri Gümnaasiumi. Ta võeti sügisel 1942 teenima Luftwaffe üksustesse.
Lahkus Eestist 1944. Aastail 1945–1949 õppis füüsikat Göttingeni Ülikoolis, mille lõpetas 1958. aastal.
Kirjandusloolasena
Ta tundis huvi ulmekirjanduse vastu ning ta oli Howard Phillips Lovecrafti rahvusvahelise tuntusega uurija.
Isiklikku
Tema isa oli geofüüsik Kaarel Kirde.
Trebinje
Trebinje on linn Bosnia ja Hertsegoviina lõunaosas Serblaste Vabariigis. Asub ajaloolises Hertsegoviinas Trebišnjica jõe ääres 25 km kaugusel Aadria mere rannikust.
1991. aasta rahvaloenduse andmetel oli linnas 30 372 elanikku, neist 21 387 serblast (69,2%), 5542 bosnjalast (17,9%), 1625 jugoslaavlast (5,3%), 1226 horvaati (3,9%) ja 1099 muu rahvuse esindajat (3,7%). Tänapäeval on peaaegu kõik elanikud serblased.
Voldine parthein
Voldine parthein (Glyceria plicata) on kõrreliste sugukonda kuuluv taimeliik.
Taim kasvab märgadel teedel, kraavides, veekogude kallastel. Taim on Eestis sage.
Aleksei Prokurorov
Aleksei Prokurorov (vene Алексей Алексеевич Прокуроров; 25. märts 1964 – 10. oktoober 2008) oli vene murdmaasuusataja ja treener.
Saavutused
Calgary olümpiamängudel 1988 võitis Aleksei Prokurorov 30 km suusatamises kuldmedali ja 4 x 10 km teatesuusatamises hõbemedali.
Pärast tegevsportlase karjääri lõppu oli ta Venemaa naiste suusakoondise peatreener kuni surmani. Aleksei Prokurorov hukkus 10. oktoobril 2008 oma kodulinnas Vladimiris, kui roolijoodiku auto talle otsa sõitis.
Le Havre'i sadam
pisi|Le Havre'i sadam Le Havre'i sadam on Prantsusmaa linna Le Havre'i sadam. See on kogumahutavuse poolest riigi suuruselt teine kaubasadam ja suurim konteinerisadam, millel on kolm terminali. Sinna on ligipääs igas mõõdus maailma kruiisilaevadele. Arendamisel on uus suur jahisadam. Le Havre'i sadam on üle La Manche'i väina ühendatud Inglismaa linna Portsmouthiga, mida opereerib Brittany Ferries.
pisi|vasakul|Sadama kaart
Lights...Camera...Revolution!
"Lights...Camera...Revolution!" on ansambli Suicidal Tendencies 1990. aastal ilmunud album.
481
481. aasta
Ruoholahti
Ruoholahti (rootsi keeles Gräsviken) on Helsingi asum Länsisatama linnaosas.
Seal asub Ruoholahti metroojaam.
Turbliss
Turbliss OÜ on Eesti turbakosmeetika ettevõte, mis kasutab oma toodetel kaubamärki Turbliss.
Ettevõtte toodete unikaalsus seisneb ürgloodusest pärit kosmeetilises turbas ja puhtas rabavees.
Turblissi asutasid 3. juulil 2014 Margit Naptal, Sirli Mangus ja Jane Pappel. Tooteid müüakse ka Itaalias, Soomes, Suurbritannias, Saksamaal ja Kreekas.
Ajalugu
Uuringute käigus tehti kindlaks, et turbal on mõju nahastruktuuri parandamisel. Tehti koostööd teadlaste ja Tallinna Ülikooli Loodusteaduste Instituudiga ning peagi valmis nende esimene looduslik turbamask. Edasi liiguti eri nahatüüpide maskide suunas ja otsiti kvaliteetseid koostisosi, millega turba toimet veel võimendada. Uuringud ja eeltöö kestsid umbes poolteist aastat, enne kui tootega turule tuldi.
Kaevandus
Turvast kaevandatakse siiani enda kätega, sest raviturba kiht on õhuke ning masinad lahjendaksid humiinained ära. Tootjad on kaardistanud Eestis neli rabapiirkonda. Kõik kaevekohad asuvad Eesti keskjoonest lõuna pool. Kaevandamine toimub ainult nendes täpsetes kohtades, kus on saadud pinnaseproovide kaudu suure humiiniainesisaldusega tulemused. Turba kaevandamisel avatakse väikeses mahus pinnase ja ˈasetatakse sobiva turbakihi anumatesse, milleks on suured puhtad tünnid. Need toimetatakse ATV abil treilerini. Kokku kaevandatakse umbes 5 korda aastas. Praegu kulub ettevõttel umbes kaks tonni turvast.
Tooted
Ettevõtte eesmärk on väärtustada Eesti turvast. Osa tootmisest, mis puudutab raviturba kaevandamist ja sorteerimist, jääb alati käsitööks. Muid protsesse kiirendatakse mehhaniseerimisega.
Muuksi karstinõgu
Muuksi karstinõgu on karstinõgu Harju maakonnas Kuusalu vallas Muuksi külas.
Küla territooriumil on paekallas, millest mõnisada meetrit lõunas on 250 m laiune, 300 m pikkune ja 4,5 m sügavune nõgu. Nõo läänepoolsel nõlval avanevad suurvee ajal allikad.
Noah Lyles
Noah Lyles (sündinud 18. juulil 1997 Florida osariigis Gainesville'is) on Ameerika Ühendriikide sprinter. Tema nimel on USA rekord 200 meetri jooksus 19,31.
Lyles oli noorpõlves võimleja ja alustas kergejõustikutreeninguid 12-aastaselt. Tema vanemad Keisha Caine ja Kevin Lyles võistlesid kergejõustikus Seton Halli ülikoolis. Ta õppis Virginias T. C. Williamsi keskkoolis.
Ta võitis Hiinas Nanjingis 2014. aasta noorte olümpiamängudel 200 meetri jooksus kuldmedali.
2015. aasta jaanuaris hüppas Lyles keskkooli juuniorina kõrgushüppes 2.03. Novembris nimetas ajakiri Track & Field News ta 2015. aasta keskkoolide parimaks noorsportlaseks.
2016. aasta aprillis võitis Lyles 2016. aasta Arcadia Invitationalil nii 100 kui ka 200 meetri jooksu, püstitades uued võistluste rekordid vastavalt 10,17 ja 20,48 sekundit. 2016. aasta juunis võitis Lyles USA juunioride meistrivõistlustel 100 meetri jooksu ajaga 10,08.
2016. aasta juulis osales Lyles USA olümpiakatsevõistlustel, et pääseda olümpiakoondisse 100 m ja 200 m jooksus. Ta ei pääsenud oma eeljooksus 100 m jooksus edasi, kuid 200 m distantsil võitis ta oma poolfinaali ja sai seejärel finaalis ajaga 20,09 neljanda koha. Ta ületas 31-aasta vanuse riikliku keskkooli rekordi. Ehkki ta ei pääsenud 2016. aasta suveolümpiamängudele, osales ta 2016. aasta U20 maailmameistrivõistlustel Bydgoszczis, kus ta tuli kahekordseks maailmameistriks, võites 100 m jooksu ja 4 × 100 m teatevõistluse.
2019. aasta kergejõustiku maailmameistrivõistlustel Dohas võitis Lyles 200 meetri jooksu ja 4 × 100 meetri teatejooksu.
Anton Tšupkov
Anton Mihhailovitš Tšupkov (vene k.: Антон Михайлович Чупков; sündinud 22. veebruaril 1997 Moskvas) on Venemaa ujuja.
Noah Lyles
2020. aasta suveolümpiamängudel Tokyos võitis ta 200 meetri jooksus 19,74-ga pronksmedali.
Anton Tšupkov
Anton Tšupkovi ema hakkas tervise parandamise huvides poega basseini vedama. Teda juhendab Aleksandr Nemtõrjov ja ta treenib Olümpiareservi spordikoolis "Moskva noored". Anton on olnud Venemaa noorte ujumismeeskonna liige alates 2013. aastast, spetsialiseerudes rinnuliujumises 100 ja 200 m distantsidele.
Noah Lyles
2022. aasta kergejõustiku maailmameistrivõistlustel Eugene'is tuli Lyles 200 meetri jooksus maailmameistriks kõigi aegade kolmanda tulemusega 19,31 ning võitis ühe sajandikuga USA rekordi üle Michael Johnsonilt.
Anton Tšupkov
2013. aastal võistles Tšupkov 2013. aasta Euroopa noorte suveolümpiafestivalil, võites kuldmedali 200 m rinnuliujumises ja hõbemedali 100 m rinnuliujumises.
Noah Lyles
Teemantliiga üldvõitjaks on Lyles tulnud 100 meetri jooksus aastal 2019 ning 200 meetri jooksus aastatel 2017, 2018 ja 2019.
Anton Tšupkov
2014. aastal võistles Tšupkov 2014. aasta Euroopa juunioride meistrivõistlustel, võites 2 pronksmedalit, 50 m ja 100 m rinnuliujumises ning hõbeda 200 m rinnuliujumises, ta võitis koos Venemaa võistkonnagakonnaga kullad 4 × 100 m kompleksujumises ja 4 × 100 m segateateujumises. . Augustis võistles Tšupkov 2014. aasta noorte olümpiamängudel Nanjing Shis, ta võttis viis medalit, sealhulgas kaks kuldmedalit 100 m rinnuliujumises ja 4 × 100 m kompleksujumises.
20. aprillil 2015. aastal võitis Tšupkov 18-aastaselt kuldmedali Venemaa meistrivõistlustel 200 m rinnuliujumises. Ta võistles ka 50 ja 100 meetri rinnuliujumises.
2015. aasta juunis Bakuus peetud 2015. aasta Euroopa mängudel võitis Tšupkov neli kuldmedalit 200 m rinnuliujumises, 100 m rinnuliujumises, 4 × 100 m kompleksujumises (koos Daniil Pahhomovi, Vladislav Kozlovi ja Filipp Šopiniga ajaga 3.36,38). See oli uus juunioride maailmarekord, mis ületas varasema Venemaa rekordi 2014. aastal noorte olümpiamängudel saadud aja 3.38,02. Neljanda kuldmedali võitis ta 4 × 100 m segateateujumises (koos Daniil Pahhomovi, Arina Openõševa ja Maria Kamenevaga ajaga 3.49,53). Tšupkov ületas kaks juunioride maailmarekordit, sealhulgas ületas varasema rekordi, mis oli tema enda püstitatud 2014. aasta noorteolümpiamängudel. Ta valiti mängude lõputseremoonial Vene Föderatsiooni võistkonna lipukandjaks.
Tšupkov esines oma esimestel täiskasvanute maailmameistrivõistlustel 2015. aasta Kaasanis, kus ta saavutas 200 m rinnuliujumise finaalis 7. koha ajaga 2.09,96, olles varem püstitanud poolfinaalis juunioride maailmarekordi 2.09,64.
2015. aasta detsembris Netanjas peetud Euroopa ujumise lühiraja meistrivõistlustel diskvalifitseeriti Anton eelvõistlusel 200 m rinnuliujumises, mis ei lubanud tal sellel distantsil medali nimel võistelda ning ta pääses 100 m rinnuliujumises finaali, saades seal kaheksanda tulemuse.
Rio olümpiamängudel esines ta kahel alal: 200 m rinnuliujumises ja kombineeritud teatejooksus. 200 meetri rinnuliujumises sai ta pronksmedali tulemusega 2.07,70. Teatevõistluses sai ta Venemaa võistkonna koosseisus 4. kohta.
2016. aasta sügisel arvati ta Venemaa relvajõudude ridadesse,kus ta teenis spordikompaniis.
2017. aasta maailmameistrivõistlustel Budapesti võitis ta kuldmedali 200 m rinnuliujumises tulemusega 2.06,96.
Tatjana Tšernigovskaja
pisi|Tatjana Tšernigovskaja (2012)
Ta on Peterburi Riikliku Ülikooli vabade kunstide ja teaduste teaduskonna professor. Tema peamised uurimisalad on psühho- ja neurolingvistika, kognitiivne psühholoogia, neuroteadus, keele teke, evolutsiooniteooria, tehisintellekt, analüütiline filosoofia ning keele areng ja patoloogia. Tema uurimused on seotud vene keele kandjate mentaalse leksikoni eksperimentaalsete ja kliiniliste uuringutega.
Tema initsiatiivil avati 2000. aastal ülikooli filoloogiateaduskonna üldkeeleteaduse kateedris psühholingvistika eriala.
Haridus
Ta lõpetas Leningradi Riikliku Ülikooli filoloogiateaduskonna inglise filoloogia osakonna. Ülikoolijärgses uurimistöös spetsialiseerus ta eksperimentaalsele foneetikale. Ta sai 1977. aastal väitekirjaga "Особенности восприятия человеком низкочастотной амплитудной модуляции звука и амплитудно-модуляционных характеристик речи" kandidaadikraadi füsioloogias ja 1993. aastal doktoritööga "Эволюция языковых и когнитивных функций: физиологические и нейролингвистические аспекты" doktorikraadi korraga kahel teadusalal: keeleteaduse teoorias ja füsioloogias.
Töökäik
Aastani 1998 töötas ta juhtivteadurina Venemaa Teaduste Akadeemia Setšenovi-nimelise Evolutsioonilise Füsioloogia ja Biokeemia Instituudi laborites (bioakustikalabor, inimese aju funktsionaalse asümmeetria labor, sensoorsete süsteemide võrdleva füsioloogia labor).
Ta on Peterburi ülikooli vabade kunstide ja teaduste teaduskonna loodus- ja humanitaarteaduste konvergentsiprobleemide kateedri juhataja, ühtlasi on ta sama teaduskonna kognitiivuuringute labori juhataja.
Ta loeb Peterburi ülikooli arsti-, filoloogia- ja vabade kunstide ja teaduste teaduskonnas üliõpilastele ja aspirantidele psühholingvistika ja neurolingvistika kursust ning kursust "Kognitiivsed protsessid ja aju". Ta peab loenguid ka Peterburis asuva Euroopa Ülikooli aspirantidele.
Tartu Ülikoolis
pisi|100px|[[Venemaa Föderatsiooni teeneline teadustegelane|VF teenelise teadustegelase rinnamärk]]
Tunnustus
Ta on valitud ka Soome Semiootikaseltsi auliikmeks.
Pipedrive
pisi|Ettevõtte logo Pipedrive on 2010. aastal asutatud Eesti ettevõte, mis arendab müügijuhtimise tarkvara.
Arthur Guinness
Arthur Guinness (24. september 1725 Kildare'i krahvkond – 23. jaanuar 1803 Dublin) oli iiri õlletootja ning Guinnessi õlletehase rajaja. Ta oli ka ettevõtja ja filantroop, Guinnesside suguvõsa asutaja.
Pipedrive
2018. aastal viidi läbi kolmas rahastamisring, millega kaasati 50 miljonit dollarit. Ettevõtte väärtus arvati ületavat 300 miljonit dollarit. 2020. aastal müüdi ära ettevõtte enamusosalus ja väidetavalt jõudis Pipedrive müügihinna järgi ükssarviku staatusse.
2020. aasta seisuga töötab ettevõttes ligi 700 inimest ning ettevõtte tooteid kasutab üle 95 000 ettevõtte rohkem kui 150 riigis.
Rooghein (perekond)
Rooghein (Scolochloa) on kõrreliste sugukonda kuuluv taimeperekond.
Eestis kasvab üks sellesse perekonda kuuluv pärismaine liik: rooghein (Scolochloa festucacea).
Suur nõukogude entsüklopeedia
thumb|"Suure nõukogude entsüklopeedia" (БСЭ) 2. trüki köiteid thumb|"Suure nõukogude entsüklopeedia" (БСЭ) 2. trüki 1. köite tiitelleht "Suur nõukogude entsüklopeedia" (vene keeles Большая советская энциклопедия) on peamine ja suurim Nõukogude Liidus välja antud universaalentsüklopeedia.
See anti välja kolmes trükis:
Leedu loomaaed
Leedu loomaaed (varem Kaunase loomaaed) on loomaaed Leedus Kaunases. Leedu ainus loomaaed avati 1. juulil 1938.
Michael Dummett
pisi|Michael Dummett Sir Michael Anthony Eardley Dummett (27. juuni 1925–27. detsember 2011) oli Briti filosoof, Briti Akadeemia liige.
1992. aastani töötas Dummett Oxfordi Ülikoolis Wykehami loogikaprofessorina. Ta on kirjutanud analüütilise filosoofia ajaloost, olles eriti silmapaistev Gottlob Frege tõlgendajana, ning ka andnud ise silmapaistva panuse sellesse valdkonda, eriti matemaatikafilosoofiasse, loogikafilosoofiasse, keelefilosoofiasse ja metafüüsikasse. Laialt tuntud on Dummetti tööd tõe, tähenduse ja nende järelduste vallast filosoofilise realismi ja antirealismi vahelises vaidluses (viimast neist terminitest aitas ta ise populariseerida).
Samuti töötas Dummett välja proportsionaalse valimissüsteemi, mida tuntakse Borda kvoodisüsteemi nime all (1984), ja on kirjutanud teadustöid tarokaartidest. Ta tundis huvi ka immigratsiooniõiguse, inglise keele grammatika ja tavakasutuse ning tänapäevase katoliikluse vastu.
Eesti keeles ilmus 2003. aastal Michael Dummetti raamat "Metafüüsika loogiline alus" (tõlkinud Bruno Mölder, toimetanud Jaan Kangilaski).
McTaggarti aja mittereaalsuse tõestuse kaitse
Artiklis "A Defence of McTaggart's Proof of the Unreality of Time" väidab Dummett, et John McTaggart Ellis McTaggarti argument aja mittereaalsuse kasuks ("The Unreality of Time") ei ole sofism. Kui me McTaggarti järeldust ei aktsepteeri, peame loobuma eeldusest, et peab olema maailma täielik kirjeldus.
McTaggarti argument aja mittereaalsuse kasuks on niisugune. Sündmuste kohta käivad kahesugused faktid: a) et sündmus M on minevikus, olevikus või tulevikus; b) et sündmus M on enne sündmust N, sellega üheaegne või pärast sündmust N. Aga a)-tüüpi fakte ei saa taandada b)-tüüpi faktidele, ja kui a)-tüüpi fakte ei oleks, siis tõelist aega ei oleks. Sest ajaga kaasneb olemuslikult muutus, mis aga on seotud ainult a)-tüüpi faktidega; b-tüüpi faktidega muutust ei ole. Muutus on ainult selle tõttu, et mõne objekti kohta saab öelda näiteks, et see lakkas olevast tulevikus ja on nüüd minevikus. Aga predikaatidest "tulevikus", "olevikus" ja "minevikus" tuleb vastuolu: need on ühitamatud, aga iga sündmuse kohta käivad kõik kolm või vähemalt kaks. Võidakse vastata, et tegelikult käivad iga sündmuse kohta näiteks "saab olema minevikus", "on olevikus" ja "oli tulevikus", mis ei ole ühitatavad. Aga see käik ei vii edasi, sest nüüd on meil üheksa predikaati, millest igaüks käib kõigi sündmuste kohta ja millest mõned on ühitamatud, näiteks "oli minevikus" ja "saab olema tulevikus". Vastuväitja saab küll jälle öelda, et sama sündmuse kohta käivad "saab olema olnud minevikus" ja "sai olema tulevikus". McTaggart saab sellele käigule jälle vastata, ja nii lõpmatuseni.
Pole kohe selge, kes võidab. McTaggarti iga vastuolu saab vastuväitja hajutada, aga igal staadiumil säilib vastuolu. Näeme siiski, et vastuväitja pole leidnud adekvaatset vastuväidet. Igal tasandil on kolm predikaati, mis on samaväärsed algse kolme predikaadiga, nii et kui esimesel tasandil on vastuolu, siis see järgmistel tasanditel ei kao.
Teine vastuväide märgib, et McTaggart räägib sündmustest. Aga keel ei pea tingimata sisaldama sündmusi tähistavaid väljendeid ega vahendeid üldistamiseks sündmuste kohta; kõike saab öelda sündmustes figureerivate objektide nimede ning nende objektide kohta käivate üldistuste kaudu. Sellel vaatel on raskusi (näiteks kas iga sündmus koosneb millestki, mis toimub mõne objektiga) ja seda tuleb täiendada seletusega, kuidas sündmuste kui entiteetide sissetoomine tekitab McTaggarti paradoksi; aga igal juhul see ei tööta vastuväitena McTaggarti argumendile, sest argumendi oleks saanud esitada ka objektidest rääkides, kuigi mitte nii elegantselt. Ajaga kaasneb muutus, ja kui on muutus, siis mõnedele objektidele peavad olema eri aegadel rakendatavad erinevad predikaadid. Siis võib-olla meil tuleb lugeda "ei ole enam" ja "ei ole veel" predikaatideks. Aga see tähendabki, et ühtede ja samade objektide kohta on rakendatavad ühitamatud predikaadid; näiteks paber oli valge ja on kollane, nii et paberile on rakendatavad ühitamatud predikaadid "valge" ja "kollane".
Jääb tugev loomulik mulje, et McTaggarti argument on sofism, mis põhineb pimedusel eksemplarirefleksiivsete väljendite ilmsete omaduste suhtes. Sellised väljendid on nagu "mina", "siin", "praegu", mille olemuslik esinemine lauses teeb lause võimeliseks kandma erinevaid tõeväärtusi vastavalt lausungi asjaoludele: kes, millal ja kus seda lausus, kellele see on adresseeritud, mis žestid seda saadavad jne. Siis tundub, et adekvaatne vastuväide McTaggartile võib olla järgmine. Kui me ütleme predikaadi kohta, milles eksemplarirefleksiivne väljend olemuslikult esineb, et ta rakendub entiteedile, kui on olemas asjaolud, millel saab teda selle entiteedi kohta tõeselt väita, ja kui me nimetame kaht niisugust predikaati ühitamatuteks, kui ei ole asjaolusid, millel mingi ühe entiteedi kohta saab mõlemat tõeselt väita, siis on võimalik, et kaks ühitamatut predikaati rakenduvad ühele ja sellelesamale entiteedile. Järelikult vastuolu ei ole. See vastuväide on mõeldud esimese vastuväite ümbersõnastusena. Esimene vastuväitja arvas, et igal tasandil tekkivat vastuolu saab lahendada järgmisele tasandile minekuga. Praeguse vastuväite seisukohast püüdis esimene vastuväitja täpsustada asjaolusid, millel predikaati sündmuse kohta väideti; tal ei õnnestunud see, sest ta kasutas ka täpsustamiseks eksemplarirefleksiivset väljendit, mistõttu tal õnnestus ainult konstrueerida uusi sama tüüpi predikaate, mille abil sai tekitada sama pseudoparadoksi.
Sellepärast, et arvatakse, et McTaggartit saab ümber lükata mõne praegusetaolise argumendiga, ei võetagi teda väga tõsiselt, aga Dummetti meelest põhineb see lahendus tõsisel arusaamatusel. Kui see oleks asja õige esitus, siis oleks ainult rumalus takistanud McTaggartil kasutada analoogset argumenti, et näidata ruumi mittereaalsust ja isiksuse mitterealsust. Kuid McTaggartil pole vähimatki kalduvust rakendada oma argumenti ruumile ega isiksusele; vastupidi, aja mittereaalsusest rääkides vastandab ta korduvalt ruumi ajale. Järelikult peab praegu arutatav ümberlükkamine olulist osa tema argumendist ignoreerima.
McTaggarti argument jaguneb kaheks osaks. Esimeses osas ta püüab näidata, et ilma a)-tüüpi faktideta aega ei oleks, sest ajaga kaasneb muutus ja muutus on võimalik ainult juhul, kui on a)-tüüpi fakte. Teine osa püüab näidata, et a)-tüüpi faktide olemasolu toob kaasa vastuolu. Teine osa sõltub esimesest. Et esimese osa analoog ruumi ja isiksuse kohta ei kehti, ei ole teise osa analoogil jõudu ruumi ega isiksuse jaoks.  Esimesest osast ei tohi üle libiseda, sest seal ongi argumendi tuum.
Et aru saada, mida tähendab, et ilma a)-tüüpi faktideta aega ei oleks, võime küsida, mida tähendab selle eitus ruumi puhul. a)-tüüpi faktid on faktid, mille väitmises olemuslikult osalevad ajaliselt eksemplarirefleksiivsed väljendid. Seevastu objektide kirjeldamiseks ruumis olevatena ei ole ruumiliselt eksemplarirefleksiivsete väljendite kasutamine olemuslik. Ma saan kirjeldada objektide paigutust ruumis, ilma et mul endal selles ruumis mingit asendit oleks. Analoogselt minu nägemisvälja ruumiga võib kujutleda olendit, kes tajub meie kolmemõõtmelise füüsikalise ruumi objekte, ilma et tal oleks kohta selles ruumis. Ta ei peaks universumi kirjeldamiseks kasutama ruumiliselt eksemplarirefleksiivseid väljendeid, aga ometi oleks see universumi objektide kui ruumis paigutatute õige kirjeldus. Võimatu aga on kirjeldada sündmusi ajas toimuvatena, kasutamata ajaliselt eksemplarirefleksiivseid väljendeid, st kui kirjeldaja ise ei ole selles ajas. Oletame kõigepealt, et vaatleja saab universumis või selle osas toimuvaid sündmusi vaadelda mingi aja jooksul. Oletame kõigepealt, et ta vaatleb neid järjest, et ta ei saa valida, milliseid sündmusi järgmisena valida, vaid vaatleb neid selles järjekorras, nagu nad toimuvad. Isegi kui ta teab, mida ta on vaadelnud ja mida hakkab vaatlema, ei saaks ta ilma ajaliselt eksemplarirefleksiivsete väljenditeta öelda, millised sündmused toimuvad praegu. Seda saab vältida, pannes vaatleja mõtted ja lausungid kirjeldusse sisse, aga siis on vaatluse piirkonda laiendatud, ja sama küsimuse võib esitada seda laiemat piirkonda kirjeldaja vaatleja puhul. Kujutleme nüüd vaatlejat, kes saab kogu sündmuste käiku korraga haarata või vähemalt vaadelda neid mis järjekorras tahab. Siis me võime võtta teda nii, et ta vaatleb staatilise mõõtmega konfiguratsiooni, aega kujutavat mõõdet. (See pole küll päris täpne, sest iga sündmus pole füüsiline.) Siis ta saab vaadelda ainult sündmuste jada mudelit, mitte sündmuste jada ennast. Me võime küll teha kolmemõõtmelise esituse muutustest kahemõõtmelisel pinnal. Aga mõttetu on seda samastada sündmuste käigu enesega. See nähtub asjaolust, et kolmemõõtmelises esituses on konventsiooni element: tuleb valida teljed, sealhulgas ajatelg ja suund sellel, mis kujutab suunda varem-hiljem. Neid konventsioone mudelis näidata ei saa.
Kuidas võimaldab McTaggarti argumendi teine osa jõuda väiteni, et aeg on mittereaalne? Kas ei võiks argumendi esimest osa võtta hoopis tõestusena, et aeg on väga tugevas mõttes reaalne, sest ta näitab, et aega ei saa olematuks seletada ega millelegi muule taandada? Ja kas mitte vaadeldud vastuväide, et McTaggarti katse avastada vastuolu põhineb eksemplarirefleksiivsete väljendite ignoreerimisel, ei võimalda argumendi teist osa vähemalt kehtetuks teha? Dummetti arvates on asi selles, et McTaggart võtab enesestmõistetavana, et reaalsus peab olema niisugune, et seda on põhimõtteliselt võimalik täielikult kirjeldada. Reaalselt olemasoleva kirjeldus sellisena, nagu see reaalselt on, peab olema konkreetsest vaatekohast sõltumatu. Kui aeg oleks reaalne, siis ei oleks reaalsuse ühte täielikku kirjeldust.
Dummett kaldub väga tugevasti uskuma, et peab olema reaalsuse täielik kirjeldus, õigemini kõige kohta, mis on reaalne, peab olema täielik, st vaatlejast sõltumatu kirjeldus. Nii et kuna McTaggarti argumendi esimene osa on kindlasti õige, siis paistab, et järeldub, et aeg on mittereaalne. Aga see järeldus on ennastkummutav, nii nagu McTaggart ka ise välja toob, umbes samamoodi, nagu vaade, et kuri on illusioon, on ennastkummutav: kui kurja ei ole, siis illusioon, et kuri on, on kuri. See, et aeg on mittereaalne, tähendab, et sündmuste või omaduste vahelised suhted tunduvad ajalistena, aga tegelikult ei ole, vaid on muud laadi. Aga milles see ajalisena tundumine seisneb? Mis ajal nad tunduvad ajalistena? Isegi kui maailm on tegelikult staatiline, see tundumine muutub. Ei aita, kui öelda, et me eksime isegi selles, mida me arvame nägevat, sest need eksimised on ikkagi eri aegadel erinevad.
Kaur (eesnimi)
Kaur on Eesti mehenimi.
2017. aasta 1. jaanuari seisuga oli Eestis eesnimi Kaur 771 mehel. Kaur oli populaarsuselt 206. mehenimi. Kaur oli keskmiselt 18 aasta vanune (mediaanvanus oli 17). Kõige populaarsem oli eesnimi Kaur vanuserühmas 5–9, kus neid oli 10 000 elaniku kohta 16,26.
2020. aasta 1. jaanuari seisuga oli Eestis eesnimi Kaur 805 mehel. Kaur oli populaarsuselt 202. mehenimi.
Enrico Garozzo
pisi|Enrico Garozzo, 2016 Enrico Garozzo (sündinud 21. juunil 1989 Catanias Sitsiilias) on itaalia paremakäeline vehkleja.
Heinz
pisi|264x264px|Heinzi logo H. J. Heinz Company, lühidalt Heinz, on Ameerika toiduaineteettevõte, mille peakontor asub USA Pennsylvania osariigis Pittsburghis One PPG Place'is. Ettevõte on Kraft Heinz Company tütarettevõte. Ettevõtte asutas Henry John Heinz 1869. aastal. Heinz toodab tuhandeid toiduaineid kuuel kontinendil asuvates tehastes ning turustab neid tooteid enam kui 200 riigis ja territooriumil.
2013. aasta veebruaris nõustus Heinz, et Berkshire Hathaway ja Brasiilia 3G Capital ostavad selle 23 miljardi dollari eest. 25. märtsil 2015 teatas Kraft oma ühinemisest Heinziga, mille korraldasid Berkshire Hathaway ja 3G Capital. Saadud ettevõte Kraft Heinz on suuruselt viies toidukäitleja maailmas.
Akmenė vald
Akmenė vald (leedu keeles Akmenės seniūnija) on 2. järgu haldusüksus (vald) Leedus Akmenė rajoonis. Vald piirneb põhjas Lätiga.
Valla pindala on 191 km². 2011. aasta seisuga elas vallas 4211 inimest. Valla keskus on Akmenė linn (aastal 2011 oli seal 2593 elanikku). Vallamaja asub aadressil Sodo g. 5. Vallavanem on Vladimiras Silvaško. pisi|Dabikinė pisi|Akmenė
Nišiturism
Nišiturism on turism, mis on seotud kindla valdkonna või teemaga. Maailmaturismi tulevik on seotud nišiturismi arendamisega, mis kuulub reisituru kitsasse segmenti. Kõik ekskursioonid on pühendatud nende individuaalsetele kontseptsioonidele.
Nišiturism kuulub üks kiiremini kasvavaid valdkondi turismisektoris. See turism pakub integreeritud pilti eriala / nišiturismist üldiselt, võttes arvesse nii "makro" kui ka "mikro" niši. Sellel on ulatuslik teoreetiline taust ja arutatakse rahvusvahelisel tasandil vastu võetud algatusi, poliitikaid ja strateegiaid.
Nišiturismi kogemuste tüübid
Eeldatakse, et nišiturism koosneb neljast peamist tüüpi kogemustest:
Nišiturismis kaasanud kliendid soovivad rohkem õppida, parandada oma arusaamist ja end väljendada. Nad ootavad kõrget teenindustaset ja individuaalset tähelepanu. Paljud soovivad keskkonnasõbralikul viisil reisida ja neil on autentsed kogemused: kultuuriline, sotsiaalne või keskkond, kus neil on positiivne suhtlemine vastuvõtva kogukonnaga.
Huvipakkuvate ekskursioonide valik on tohutu. See võib olla ekskursioonid naistele, kes eelistavad reisida üksi, romantiline jalgrattasõit Prantsusmaa veinipiirkondades või isegi puhkus koos lastega ja vaalavaatlus Antarktikas.
Nišiturismi liigid
Eriti huvipakkuv võib olla ühekordne huvi (nt safari, ratsutamine või sukeldumine) või alaline huvi (nt vaimne turism). Mõned nišitooted on järgmised:
Nišiturism: kasu ja riske
Riiklik turismistrateegia on valitsuse poliitika, mis julgustab turismi, mis riigile kasu toob. Nišiturismi edendavad sageli riiklikud turismistrateegiad, kuna seda peetakse jätkusuutlikumaks turismi arendamiseks:
Seega tõenäoliselt säilitatakse atraktiivsus (nt arhitektuur, kohalik kultuur, vihmamets jne), sest see on riigi jaoks majanduslikult ja sotsiaalselt väärtuslik. See tähendab, et looduskaitse jõupingutused on edukamad ja turism on jätkusuutlikum.
Kuid nišiturismi tuleks hoolikalt valida. Selle põhjuseks on mitmed negatiivsed tegurid:
Globaalne mõjuvaldkond
Paljudes niši turismisihtkohtades on suhteliselt vähene osalus inimese kohta. Riigis ei ole piisavalt inimesi, kes muudaksid turismitegevust ettevõtjatele kasulikuks. Seetõttu peavad nad jõudma globaalsesse vaatajaskonda, et pakkuda piisavalt külastajaid elujõuliseks turismisihtkohaks. Seda nimetatakse ülemaailmseks mõjuvaldkonnaks.
Jaromar I
Jaromar I oli Rügeni vürst aastatel 1170-1218.
Taust
Jaromar oli ranide aadlimees, kes oli pärit Rügeni saarelt. Jaromar kasvas Rügeni vürstkonna valitsejaks Taani Rügeni-vallutuse tulemusena 1168. aastal. Tema eelkäija oli Tezlaw, kes 1168. aastal Taanile alistus.
Taani vallutus
Taani korraldas sõja varem paganlike saarlaste ristimiseks ning paganlike kantside ja kultuskohtade hävitamiseks. Sellega lõpetati ka nende piraatlus ja rüüsteretked Taani maadele. Taani laevastik, mida juhtis teiste seas peapiiskop Absalon, vallutas ja hävitas Arkona neeme kindluse. Arkona templikindlus (Jaromarsburg) oli olnud ranide religioosne keskus. Rügeni saar liidendati Taani Roskilde peapiiskopkonda.
Taani tegi Rügenist oma vasalli. Jaromar, kes ei olnud pühendunud saare senistele paganlikele valitsejatele, võttis vastu kristluse ja vandus truudust Taani kuningas Valdemar I-le.
Jaromar liitus Hvide ja Galeni magnaadiklannidega, kes olid Sjællandi ja Skåne juhid. Jaromaril oli poeg ja pärija Vitslav I, kes abiellus naisega nendest Taani magnaadiperekondadest, kes olid mõjukad nendes Taani osades, mis olid Rügenile kõige lähemal.
1185. aastaks oli Jaromar I alustanud Püha Maarja kiriku (Marienkirche) ehitamist, mis püstitati tema linnusesse Rugardi (millest hiljem kujunes Bergen-auf-Rügen). 1193. aastal kirik valmis ja pühitseti kloostrikirikuks, tehes sellest Rügeni vanima säilinud ehitise. Üldiselt usutakse, et Jaromar maeti kiriku välisseina müüritud hauakivi alla. Lisaks asutas ta tsistertslaste ordu Eldena kloostri (Kloster Eldena).
Saint Helena (meretagune ala)
Saint Helena (ametlikult Saint Helena, Ascension ja Tristan da Cunha) on Suurbritannia meretagune ala Atlandi ookeani lõunaosas.
Selle moodustavad Saint Helena, Ascension ja Tristan da Cunha. Uue põhiseaduse jõustumiseni 2009. aastal kandis ala nime Saint Helena asumaa ja sõltkonnad.
Injupiaki keel
Murded
Injupiaki keel jaguneb kaheks murderühmaks:
Martina Beck
Martina Beck (sünninimi Martina Glagow; sündinud 21. septembril 1979 Garmisch-Partenkirchenis) on Saksamaa laskesuusataja.
Injupiaki keel
Tähestik
Alaska injupiaki tähestik:
Kanada injupiaki tähestik:
Martina Beck
Isiklikku
Martina Glagow on 158 cm pikk ja kaalub 48 kg.
Magnus Lindberg
pisi|Magnus Lindberg (2008)
Magnus Lindberg (sündinud 27. juunil 1958 Helsingis) on soomerootsi helilooja ja pianist.
Andor Deli
Andor Deli (sündinud 2. mail 1977 Bečej's) on Vojvodinas Jugoslaavias sündinud Ungari poliitik ja jurist. Ta on 2014. aastast Euroopa Parlamendi liige.
Ta sündis 1977. aastal Bečej's Vojvodinas etniliste ungarlaste peres. Ta on lõpetanud Novi Sadi Ülikooli õigusteaduskonna. Ta on täiendanud end Saarimaa Ülikooli Euroopa Instituudis.
2014. aasta Euroopa Parlamendi valimistel kandideeris ta erakonna Fidesz nimekirjas ja osutus valituks. Samuti osutus ta valituks 2019. aasta Euroopa Parlamendi valimistel. Märtsi alguseni 2021 kuulus ta Euroopa Rahvapartei / Euroopa Demokraatide fraktsiooni ridadesse.
Sergei Paradžanov
pisi|Sergei Paradžanov Armeenia postmargil Sergei Jossifovitš Paradžanov (armeenia keeles Սարգիս Հովսեփի Փարաջանյան (Sarkis Hovsephi Pharadžanjan), ka Սերգեյ Փարաջանով (Sergej Pharadžanov; gruusia keeles  სერგო (სერგეი) ფარაჯანოვი (Sergo (Sergei) Pharadžanovi); 9. jaanuar 1924 Thbilisi – 20. juuli 1990 Jerevan) oli armeenia filmirežissöör, kes töötas Armeenias, Ukrainas ja Gruusias.
Elulugu
Sergei Paradžanov sündis armeenia perekonnas Jossif Paradžanovi (Hovseph Paradžanov) ja Siran Bežanova pojana. Aastatel 1942—1945 õppis ta Thbilisi konservatooriumi lauluerialal ning Thbilisi raudteeinstituudi ehitusteaduskonnas. Aastal 1949 asus ta režissööri assistendina tööle A. Dovženko nimelisse Filmistuudiosse, kus ta töötas  1960. aastani. Hiljem oli ta režissöör stuudiotes Armenfilm ja Gruzija-film.
Aastal 1952 lõpetas Paradžanov režissööri erialal VGIK-i, kus ta õppis Igor Savtšenko käe all. Tema diplomitöö oli film "Moldaavia muinasjutt" (Молдавская сказка).
Professionaalselt hakkas ta filme tegema 1954. aastal. Tema režissööridebüüt oli film "Andrieș". Seejärel tegi ta peale mõne mängufilmi ka mitu dokumentaal- ja populaarteaduslikku filmi, sealhulgas "Наталия Ужвий", "Думка" ja "Золотые руки".
1964. aastal lavastas Paradžanov Mõhhailo Kotsjubõnski teoste ainetel filmi "Unustatud esivanemate varjud" (Тіні забутих предків) hutsuul Ivani elust. Film sai mitu auhinda rahvusvahelistel festivalidel ning Paradžanov sai tuntuks.
Tema 1968. aasta film "Granaatõuna värv" (Նռան գույնը) jutustab poeetilise loo 18. sajandi rändlaulikust Sajath-Novast. Selle filmikeel on novaatorlik. Film koosneb mitmest miniatuurist.
Aastal 1984 valmis Paradžanovil koostöös Davith Abašidzega gruusia legendi järgi film "Surami kindluse legend" (ამბავი სურამის ციხისა).
Aastal 1988 valmis tema viimane film "Ašik-kerib" (აშუღი ქარიბი) Mihhail Lermontovi muinasjutu "Ašik-kerib" järgi.
Peale filmide lõi Paradžanov kollaaže. Paljusid nendest näidati näitustel. Nende reprosid võib näha Vassili Katanjani raamatus "Параджанов. Цена вечного праздника". Säilinud on ka Paradžanovi joonistused, sealhulgas "margid tsoonist", mis on joonistatud pastakaga tikutoosietikettidele.
Isiklikku
Aastal 1955 abiellus ta kiievlanna Svetlana Štšerbatjukiga. Aastal 1958 sündis poeg Suren. Abielu lagunes 1961. Hiljem suhtles Paradžanov perekonnaga regulaarselt.
K-129
1968. aastal soovis väike rühm KGB-meelseid staliniste Moskvas Brežnevit võimult tõugata. Vandenõulaste sooviks oli USA tuumarünnaku abil hävitada Hiina. Allveelaev K-129 üritas tuumaraketiga tulistada Pearl Harbori sadamat Hawaiil Honoluulu saarel. Kavas oli imiteerida Hiina allveelaeva rünnakut USA mereväebaasile. Pole teada, mis laeval toimus, aga oletatakse, et keegi laeva meeskonnast saboteeris KGB eriüksuslaste (neid oli laevas 15) järelevalve all toimuvat tegevust. Väljalastav tuumarakett kiilus allveelaeva väljalaskešahtis kinni ja plahvatas enne, kui rakett jõudis väljuda. Allveelaev murdus pooleks ja kogu meeskond uppus.
K-129 juhtum oli tuumasõja vallapäästmisele oluliselt lähemal kui Kuuba raketikriis.
Daphne Guinness
Daphne Diana Joan Susanna Guinness (sündinud 9. novembril 1967 Londonis) on inglise seltskonnategelane ja moekunstnik. Ta on 18. sajandil elanud iiri õlletootja Arthur Guinnessi otsene järeltulija.
Mitmene funktsioon
thumb|Right|Mitmene funktsioon hulgast X hulka Y; element 3 hulgast X on seotud kahe elemendiga b ja c hulgast Y. Mitmene funktsioon ehk mitmeväärtuseline funktsioon on funktsiooni üldistus, mille määramispiirkonnas vastab mõnele argumendi väärtusele vähemalt kaks väärtust.
Massiivpuit
pisi|Täispuidupalkidest ehitatud maja
Massiivpuit ehk täispuit ehk tervikpuit on tervikpuitmaterjal vastandina inseneripuidule. Massiivpuitu kasutatakse kas ümarpuidu või saematerjalina ehituskonstruktsioonide ja esemete valmistamiseks.
Armeeniakeelne Vikipeedia
pisi|Armeeniakeelse Vikipeedia logo Armeeniakeelne Vikipeedia on vaba sisuga veebipõhise entsüklopeedia Vikipeedia armeeniakeelne versioon.
Veebruaris 2003 alustatud võrguentsüklopeedias oli 1. detsembril 2014 kokku 140 087 artiklit, 3. oktoobril 2015 kokku 187 111 artiklit ja 22. veebruaril 2019 kokku 252 217 artiklit. 2019. aasta veebruari seisuga on armeeniakeelne Vikipeedia artiklite arvult 35. keeleversioon.
Praegu on seal artiklit, millega see on artiklite arvult. keeleversioon, ja lehekülge. Seal on registreeritud kasutajat (kellest aktiivseid on ) ja  administraatorit.
pisi|Vikikonverents [[Tsaghkadzoris (2019)]]
LinkedIn
pisi|255x255px|LinkedIni logo LinkedIn on Ameerika äri- ja tööhõivekeskne teenus, mis tegutseb veebisaitide ja mobiilirakenduste kaudu. Asutatud 28. detsembril 2002 ja käivitatud 5. mail 2003, kasutatakse seda peamiselt professionaalseks võrgustike loomiseks, sealhulgas tööandjad, kes postitavad töökuulutusi, ja tööotsijad, kes postitavad oma CV-d. Alates 2015. aastast moodustas suurem osa ettevõtte tuludest oma liikmete teabele juurdepääsu müümise kaudu värbajatele ja müügispetsialistile. Alates 2016. aasta detsembrist on see täielikult Microsofti tütarettevõte. 2019. aasta juuni seisuga oli LinkedInil 630 miljonit registreeritud kasutajat 200 riigist.
Rooghein
Rooghein (Scolochloa festucacea) on kõrreliste sugukonda kuuluv taimeliik.
Surat Thani
Surat Thani on linn Tais, Surat Thani provintsi keskus. Asub Tai lahe kaldal, Tapi jõe suudmes.
1915. aastani oli linna nimi Bandon.
20 km kaugusel linnast asub Surat Thani lennujaam.
Philodemos
Ta sündis Kreeka Süüria linnas Gadaras, õppis Ateenas Sidoni Zenoni juures ja õpetas epikuurlaste koolis Napolis. Ta loenguid külastasid teiste seas Horatius ja Vergilius.
Temalt on säilinud mõnikümmend epigrammi. Lisaks leiti 18. sajandil Herculaneumi väljakaevamistel papüürusi, millest suur osa sisaldab Philodemose senitundmata teoseid. Need käsitlevad nii eetika-, retoorika- kui ka muusikaküsimusi.
Tim Curry
Tim Curry (õieti Timothy James Curry; sündinud 19. aprillil 1946 Grappenhallis Cheshire'is) on inglise näitleja.
Virkon
Virkon on tugev puhastusaine viiruste, seenhaiguse, bakterite, sarsi ja aviani infektsiooni vastu.
Täisefekti saavutamiseks peab seda pihustama täispinnale ja laskma pinnal olla 2-10 min ning siis ära pühkima. Nahale laskmiseks ei kõlba kuna kuivatab nahka. On mõeldud eelkõige asjade puhastamiseks.
Znamenka rajoon
Znamenka rajoon (vene keeles Знаменский район) on 2. järgu haldusüksus (munitsipaalrajoon) Venemaal Tambovi oblasti keskosas. Rajooni keskus on Znamenka alev.
Rajoon piirneb põhjas Tambovi rajooniga, idas Rasskazovo rajooniga, kagus Sampuri rajooniga, lõunas Tokarjovka rajooniga, edelas Mordovo rajooniga ja läänes Petrovskoje rajooniga.
Rajooni pindala on 1102,4 km². Elanike arv oli 2012. aastal 18 375, 2009. aastal 18 987 ja 2002. aastal 20 590.
Znamenka rajoonis on 40 asulat, mis kuuluvad ühe linnaasunduse (Znamenka alevi) ja seitsme külaasunduse koosseisu.
Eesti rootsikeelsed kohanimed
Eesti rootsikeelsed kohanimed on loend, mis aitab orienteeruda Eesti rootsikeelsetes kohanimedes. Eesti rootsikeelseid kohanimesid saab teiste keeltega võrrelda artiklis Eesti kohanimede mitmekeelne loend
Simon Dickie
Simon Charles Dickie (31. märts 1951 Waverley – 13. detsember 2017 Taupo) oli Uus-Meremaa sõudja, kahekordne olümpiavõitja.
Dickie võitis 1968. aasta suveolümpiamängudel Méxicos roolijaga neljapaadil kuldmedali ja 1972. aasta suveolümpiamängudel Münchenis roolijaga kaheksapaadil samuti kuldmedali. 1976. aasta olümpiamängudel Montréalis võitis ta kaheksapaadis pronksmedali.
Õlletehas
pisi|[[Tartu õlletehas]] Õlletehas on õlut tootev ettevõte.
Nasdaq, Inc.
pisi|272x272px|Nasdaqi logo Nasdaq, Inc. on Ameerika rahvusvaheline finantsteenuste korporatsioon, mis omab ja haldab (ja on noteeritud) NASDAQ börsil ja kaheksal Euroopa börsil, sealhulgas Armeenia börs, Kopenhaageni börs, Helsingi börs, Islandi börs, Riia börs, Stockholmi börs, Tallinna börs ja NASDAQ OMX Vilnius. Selle peakorter asub New Yorgis ning selle president ja tegevjuht on Adena Friedman. Rootsi investeerimisfirma Investor AB on olnud suurim aktsionär alates 2011. aastast.
Paris (laev 1916)
Suure depressiooni ajal kruiisis see Vahemerel ja Põhjamerel.
1939. aasta 18. aprillil süttis see Le Havre'i sadamas põlema ja läks ümber. Lõplikult lammutati see kaheksa aastat hiljem.
pisi|vasakul|Laeva suursugune jalutussaal ja trepikoda
Montana (Bulgaaria)
thumb|right Montana on linn Loode-Bulgaarias, Montana piirkonna ja Montana valla keskus. Asub Ogosta jõe kaldal.
160. aasta paiku rajasid roomlased traaklaste asula kohale sõjaväelaagri, mis kasvas linnaks nimega Montanensium.
Aastatel 1944–1993 oli linna nimi Mihaylovgrad.
Nadahein
Nadahein (Puccinellia) on kõrreliste sugukonda kuuluv taimeperekond.
Eestis kasvab kolm sellesse perekonda kuuluvat pärismaist liiki:
Dusty Hill
Joseph Michael "Dusty" Hill (19. mai 1949 Dallas, Texas – 28. juuli 2021 Houston, Texas) oli Ameerika Ühendriikide muusik, laulja ja laulukirjutaja.
Enim tuntust kogus ta bassisti ja teise juhtiva vokaalina rockbändis ZZ Top, samuti mängis ta bändis klahvpille.